E dibenn ar bloavezhioù 1040 e voe boulchet ar chevraouiñ evit he dimeziñ da roue ar Franked, a oa o klask ur pried a-choude marv e wreg Matilda Friz e 1044 ha hini o bugel nemetañ. Ezhomm bras ag un hêr en doa neuze, ha ne chelle ket dimeziñ en e familh, nag a-dost nag a-bell abalamour da reolenn an Iliz. Anavezet e oa priñselezh Rous Kyiv gant ar Franked, rak meur a vugel da Yaroslav ar Fur a oa bet dimezet da renerien er Chornôg, pa glaske skañvaat pouez Impalaerezh Bizantion. Dav e voe da Anna deskiñ un tamm galleg neuze.